Шест семейства в смолянското село Момчиловци останаха без покрив заради пожар – Труд
Шест семейства в смолянското село Момчиловци останаха без покрив заради пожар
19.12.2017 • 13:43
Пожар остави без покрив шест семейства в смолянското село Момчиловци. Пострадали няма. Пожарът е пламнал един час преди полунощ. Изгорял е целият покрив от 240 квадратни метра и таванът. Унищожени са всички мебели, бяла, черна и компютърна техника, каза кметът на селото Сийка Суркова: „Над 50 тона вода не можаха да изгасят пожара. Огнеборците гасиха цяла нощ.“
Освен пожарникарите в гасенето на огъня са участвали хора от почти цялото село, което е свикано със звън на църковната камбана. Спасени са три сгради в съседство. В Момчиловци вече е обявена дарителска акция за подпомагане на хората останали без покрив.
„На дневен ред отново излиза темата за противопожарен автомобил тук на място, защото времето докато пожарната дойде от Смолян до Момчиловци е поне половин час“, заяви Суркова.
Очаква се Министерство на вътрешните работи да предостави противопожарен автомобил в селото след подписка от жителите внесена в Общината, Общинския съвет и Областната управа.
Пак статия писана с оная си работа. Покрив някакъв си,таван някакъв си. Г-жа Суркова е кметица,а не кмет.